b"\n_START_ARTICLE_\nLleng\xc3\xbces palaihnihanes\n_START_SECTION_\nReconstruccions\n_START_PARAGRAPH_\nLa reconstrucci\xc3\xb3 original del proto-Palaihnih\xc3\xa0 pateix de poques dades qualificades. El diccionari de David Olmsted dep\xc3\xa8n gaireb\xc3\xa9 completament del d'Angulo, qui no va recollir les distincions fonol\xc3\xb2giques de manera consistent, i inclou desacuradament vocabulari Pomo d'un manuscrit en el qual de Angulo proposa demostrar que achumawi i pomo no estan relacionades. William Bright tamb\xc3\xa9 va assenyalar alguns problemes amb els m\xc3\xa8todes de reconstrucci\xc3\xb3 d'Olmsted.  La reconstrucci\xc3\xb3 s'est\xc3\xa0 recomponent amb noves dades.\n_START_SECTION_\nRelacions amb altres lleng\xc3\xbces\n_START_PARAGRAPH_\nLa fam\xc3\xadlia palaihnihana es classifica sovint amb l'hipot\xc3\xa8tic grup de lleng\xc3\xbces hoka. De fet el treball de R. B. Dixon (1905) sobre la relaci\xc3\xb3 entre el palaihnih\xc3\xa0 i el shasta va ser el nucli inicial a partir del qual es va construir la hip\xc3\xb2tesi hoka, encara que pr\xc3\xa8viament A. S. Gatschet havia arribat a la mateixa conclusi\xc3\xb3 abans. No obstant aix\xc3\xb2, ni Powell (1891) ni altres autors van trobar convincent aquest parentiu. _NEWLINE_Una proposta especial dins d'aquest grup relaciona a la fam\xc3\xadlia palaihnihana amb les lleng\xc3\xbces shasta (formant la fam\xc3\xadlia shasta-achumawi' o shasta-palaihnih\xc3\xa0) i dins d'un subgrup kahi (tamb\xc3\xa9 anomenat hoka septentrional) amb el shasta, chimariko i karuk._NEWLINE_Mary R. Haas (1963) va revisar \xc3\xa0mpliament la hip\xc3\xb2tesi hoka proposant algunes reconstruccions convincents i assenyalant que si b\xc3\xa9 resulta molt dif\xc3\xadcil proposar una classificaci\xc3\xb3 interna sembla bastant convincent que el palaihniah\xc3\xa0 i el shasta formen una unitat filogen\xc3\xa8tica v\xc3\xa0lida. No obstant aix\xc3\xb2, Lyle Campbell (1997) considera insuficient l'evid\xc3\xa8ncia aportada."